6. számú melléklet

Módosító okirat

A Szombathelyi Egészségügyi Alapellátó Intézet, Szombathely Megyei Jogú Város Közgyűlése által 2014. május 5. napján kiadott, 61.023-9/2014. számú alapító okiratát az államháztartásról szóló 2011. évi CXCV. törvény 8/A. §-a alapján – a …../2015. (II.26.) Kgy.számú határozatra figyelemmel – a következők szerint módosítom:

1. Az alapító okirat 1. pontja – mely a módosított okiratban 1.1. pont alatt szerepel – helyébe a következő rendelkezés lép:

* + 1. megnevezése: **Szombathelyi Egészségügyi és Kulturális Intézmények Gazdasági ellátó Szervezete**
    2. rövidített neve: **Szombathelyi Egészségügyi és Kulturális GESZ**

1. Az alapító okirat 4. pontjából – mely a módosított okiratban 1.2.2. pont alatt szerepel – **a telephelyek megnevezései elhagyásra kerülnek.**
2. Az alapító okirat 7. pontjában – mely a módosított okiratban 4.1. pont alatt szerepel **– az „Egészségügyi Alapellátó Intézet” megnevezése „Szombathelyi Egészségügyi és Kulturális GESZ” megnevezésre módosul.**
3. Az alapító okirat 7.1. pontja **- mely a módosított okiratban 4.3. pont alatt szerepel – az alábbi szövegrésszel egészül ki:**

**Az államháztartásról szóló 2011. évi CXCV. törvény 10. § (4a) pontjára tekintettel, az Önkormányzat kijelölése alapján - a munkamegosztás és felelősségvállalás rendjére vonatkozó megállapodásban meghatározottak szerint - ellátja**

* **az AGORA Szombathelyi Kulturális Központ,**
* **a Mesebolt Bábszínház,**
* **a Savaria Szimfonikus Zenekar,**
* **a Berzsenyi Dániel Megyei és Városi Könyvtár, valamint**
* **a Szombathely Városi Vásárcsarnok**

**az államháztartásról szóló törvény végrehajtásáról rendelkező 368/2011. (XII.31.) kormányrendelet 9. § (1) bekezdése a) pontjában meghatározott pénzügyi, gazdasági, adminisztrációs feladatait.**

1. Az alapító okirat 7.3. pontja - mely a módosított okiratban 4.4. pont alatt szerepel – az alábbi kormányzati funkcióval egészül ki:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | **013360** | **Más szerv részére végzett pénzügyi - gazdálkodási, üzemeltetési, egyéb szolgáltatások** |

1. Az alapító okirat záradéka helyébe - mely a módosított okiratban 6. pont alatt szerepel – az alábbi rendelkezés lép:

Jelen alapító okiratot **2015. április 1.** napjától kell alkalmazni, ezzel egyidejűleg a költségvetési szerv **2014. május 5.** napján kelt, **61.023 – 9 /2014**. okiratszámú alapító okiratot visszavonom.

Jelen módosító okiratot **2015. április 1.** napjától kell alkalmazni.

Kelt: **Szombathely, 2015. március „ ”**

P.H.

**/: Dr. Puskás Tivadar :/**

**polgármester**

**Ellenjegyezte:**

**/: Dr. Károlyi Ákos :/**

**jegyzői feladatokat ellátó aljegyző**